Kiderült: mégsem gyújtogás okozta a tatárszentgyörgyi tüzet
A lángok a konyhában csaptak fel, ahol egy elektromos fûtõberendezés is mûködött - írja a hirado.hu.
Minden valószínûség szerint nincs összefüggés a közelmúltbeli és a szombat este történt tûzeset között a tatárszentgyörgyi cigánysoron. Utóbbit a vizsgálatok eddigi állása alapján nem szándékos gyújtogatás okozta - hangzott el azon a sajtótájékoztatón, melyet vasárnapra virradóra tartott a helyszínen a megyei katasztrófavédelmi és a bûnügyi igazgató.
Zoltán Ferenc Pest megyei katasztrófavédelmi igazgató elmondta, hogy az épületben minden kétséget kizárólag beazonosították a tûzfészket. Ez alapján kijelenthetõ, hogy a lángok a konyhában csaptak fel, ahol egy elektromos fûtõberendezés is mûködött. A vizsgálat során a szakemberek semmiféle égést gyorsító anyagot nem találtak. Így nagy biztonsággal kizárható az idegenkezûség lehetõsége. A tûz keletkezésének pontos okát jelenleg is vizsgálják - tette hozzá a hirado.hu érdeklõdésére Zoltán Ferenc.
Mindezek alapján cáfolta egy újabb Molotov-koktélos támadás lehetõségét a Pest Megyei Rendõr-fõkapitányság bûnügyi igazgatója. Papp Péter kijelentette, az eddigi tények ismeretében nem is nyomoznak szándékos gyújtogatók után.
Ettõl függetlenül továbbra is megerõsített rendõri jelenlétet tartanak fent a településen. Erre a környéken uralkodó közhangulat miatt is érzékelhetõen szükség van - fogalmazott az ezredes, aki a roma lakosság aggodalmára utalva beszámolt arról, hogy az éjszaka folyamán a szomszédos települések romatelepein több hasonló tûzesetrõl érkezett bejelentés is vaklármának bizonyult.
Papp Péter elmondta még, hogy a tatárszentgyörgyi épületben lakó család szintén találkozott a környéken cirkáló rendõrjárõrrel, amikor szombat este néhány perccel 18 óra után Budapestre indultak. A tûz röviddel távozásuk után keletkezett.
Újságírói kérdésre válaszolva a bûnügyi igazgató megerõsítette, hogy az elsõ, még gyújtogatásra utaló hírek kapcsán igazoltattak több, a szemtanúk által a tûzeset idején látni vélt terepjárót. Ám utóbb ezek mindegyikérõl kiderült, hogy utasaiknak, illetve tulajdonosaiknak nincsen köze a történtekhez.
A tatárszentgyörgyi cigánysoron lassanként elcsöndesedik a felzúdulás. A nyomozás miatt lezárt terület környékérõl valamivel éjfél után szétszéledt a tömeg. Az ott csoportosuló és az eseményeket izgatottan tárgyaló helybeliek egy része a hétfõre virradóra néhány házzal arrébb gyilkosság áldozatául esett édesapára és kisfiára emlékezve virraszt tovább.
bûnügy fontosbelfold